སྡེ་ཚན་འདི་ནི་ཕྱི་ལོ་༡༩༩༣ལོར་གསར་འཛུགས་དང་།འདིའི་བསྒྲུབ་བྱའི་དམིགས་ཡུལ་ནི་དྲྭ་རྒྱ་སོགས་དེང་རབས་ཀྱི་བརྡ་འཕྲིན་རིག་པའི་བརྒྱུད་ལམ་ལ་བརྟེན་པའི་གནས་ཚུལ་ཁྱབ་སྤེལ་གྱི་ནུས་ཤུགས་འཕེལ་རྒྱས་འགྲོ་བཞིན་པ་འདི་དག་བེད་སྤྱོད་ཀྱིས་བཙན་བྱོལ་བོད་མིའི་སྒྲིག་འཛུགས་ཀྱི་བོད་མིའི་སྤྱི་ཚོགས་དང་འཛམ་གླིང་ཁྱོན་ཡོངས་ལ་བྱང་ཚད་མཐོ་བའི་འབྲེལ་ལམ་གྱི་ཆ་འཕྲིན་སྲི་ཞུ་སྒྲུབ་བཞིན་ཡོད།ཀམ་པུ་ཊར་སྡེ་ཚན་འདི་ཐོག་མར་སྤྱི་དཔར་སྡེ་ཚན་ཞིག་ཏུ་གསར་འཛུགས་གནང་ཞིང་།ཕྱི་ལོ་༡༩༩༧ལོར་འཛུགས་སྐྲུན་བྱས་པའི་བཙན་བྱོལ་བོད་མིའི་སྒྲིག་འཛུགས་ནང་ཁུལ་གྱི་དྲྭ་རྒྱའི་འབྲེལ་མཐུད་ཆ་ཚང་གི་བཀོད་བྱུས་སྟངས་འཛིན་དང་།ལས་བྱེད་ཁག་ལ་ཀམ་པུ་ཊར་གྱི་གཞི་རིམ་ཤེས་ཡོན་སློབ་ཁྲིད།ལས་ཁུངས་ཁག་གི་འཕྲུལ་ཆས་གསར་ཉོ་དང་ལྷུ་སྒྲིག་ཉམས་བཟོ་བཅས་པའི་ལས་དོན་ཞུ་སྒོ་ཁག་གི་འགན་ཁུར་ཞུ་བཞིན་ཡོད།